ประกาศกระทรวงเกษตรและสหกรณ์ประกาศกระทรวงเกษตรและสหกรณ์เรื่อง คุณสมบัติ หลักเกณฑ์และวิธีการได้มาซึ่งกรรมการผู้ทรงคุณวุฒิในคณะกรรมการกำกับดูแลการประกอบกิจการฆ่าสัตว์พ.ศ. ๒๕๖๐ โดยที่มาตรา๖ แห่งพระราชบัญญัติควบคุมการฆ่าสัตว์เพื่อการจำหน่ายเนื้อสัตว์ พ.ศ. ๒๕๕๙ กำหนดให้มีคณะกรรมการกำกับดูแลการประกอบกิจการฆ่าสัตว์ประกอบด้วยกรรมการโดยตำแหน่งและกรรมการผู้ทรงคุณวุฒิซึ่งรัฐมนตรีว่าการกระทรวงเกษตรและสหกรณ์แต่งตั้งจำนวนไม่เกิน๕ คน เพื่อให้การแต่งตั้งกรรมการผู้ทรงคุณวุฒิ เป็นไปด้วยความรอบคอบ โปร่งใสและเป็นธรรม จึงสมควรกำหนดคุณสมบัติ หลักเกณฑ์และวิธีการได้มาซึ่งกรรมการผู้ทรงคุณวุฒิในคณะกรรมการกำกับดูแลการประกอบกิจการฆ่าสัตว์อาศัยอำนาจตามความในมาตรา๕ วรรคสอง แห่งพระราชบัญญัติควบคุมการฆ่าสัตว์เพื่อการจำหน่ายเนื้อสัตว์ พ.ศ. ๒๕๕๙รัฐมนตรีว่าการกระทรวงเกษตรและสหกรณ์จึงออกประกาศไว้ ดังต่อไปนี้ข้อ๑ ประกาศนี้เรียกว่า ประกาศกระทรวงเกษตรและสหกรณ์เรื่อง คุณสมบัติ หลักเกณฑ์และวิธีการได้มาซึ่งกรรมการผู้ทรงคุณวุฒิในคณะกรรมการกำกับดูแลการประกอบกิจการฆ่าสัตว์พ.ศ. ๒๕๖๐ข้อ๒[๑] ประกาศนี้ให้ใช้บังคับตั้งแต่วันประกาศในราชกิจจานุเบกษาเป็นต้นไปข้อ๓ ในประกาศนี้กรรมการผู้ทรงคุณวุฒิ หมายความว่ากรรมการผู้ทรงคุณวุฒิในคณะกรรมการกำกับดูแลการประกอบกิจการฆ่าสัตว์คณะกรรมการสรรหา หมายความว่าคณะกรรมการสรรหากรรมการผู้ทรงคุณวุฒิในคณะกรรมการกำกับดูแลการประกอบกิจการฆ่าสัตว์กรรมการสรรหา หมายความว่า กรรมการในคณะกรรมการสรรหาข้อ๔ ให้มีการสรรหาบุคคลเพื่อเสนอให้รัฐมนตรีว่าการกระทรวงเกษตรและสหกรณ์แต่งตั้งเป็นกรรมการผู้ทรงคุณวุฒิจำนวน ๕ คน ประกอบด้วย(๑)ผู้ที่มีความรู้ ความเชี่ยวชาญ หรือประสบการณ์ในด้านการค้า(๒)ผู้ที่มีความรู้ ความเชี่ยวชาญ หรือประสบการณ์ในด้านการลงทุน(๓)ผู้ที่มีความรู้ ความเชี่ยวชาญ หรือประสบการณ์ในด้านการตลาด(๔)ผู้ที่มีความรู้ ความเชี่ยวชาญ หรือประสบการณ์ในด้านการเลี้ยงสัตว์(๕)ผู้ที่มีความรู้ ความเชี่ยวชาญหรือประสบการณ์ในด้านการประกอบกิจการฆ่าสัตว์ข้อ๕ กรรมการผู้ทรงคุณวุฒิต้องมีคุณสมบัติและไม่มีลักษณะต้องห้าม ดังต่อไปนี้(๑)มีสัญชาติไทย(๒)มีอายุไม่ต่ำกว่าสามสิบห้าปีบริบูรณ์(๓)ไม่เป็นข้าราชการ พนักงาน หรือลูกจ้างซึ่งมีตำแหน่งหรือเงินเดือนประจำของราชการส่วนกลาง ราชการส่วนภูมิภาคราชการส่วนท้องถิ่น(๔)ไม่เป็นข้าราชการการเมือง ผู้ดำรงตำแหน่งทางการเมือง สมาชิกสภาท้องถิ่นผู้บริหารท้องถิ่น กรรมการหรือเจ้าหน้าที่ของพรรคการเมือง(๕)ไม่เป็นบุคคลล้มละลาย(๖)ไม่เป็นคนไร้ความสามารถหรือเสมือนไร้ความสามารถ(๗)ไม่เคยรับโทษจำคุกโดยคำพิพากษาถึงที่สุดให้จำคุก เว้นแต่เป็นโทษสำหรับความผิดที่ได้กระทำโดยประมาทหรือความผิดลหุโทษข้อ๖ ให้มีคณะกรรมการสรรหากรรมการผู้ทรงคุณวุฒิคณะหนึ่งประกอบด้วย(๑)รองปลัดกระทรวงเกษตรและสหกรณ์ ซึ่งปลัดกระทรวงเกษตรและสหกรณ์มอบหมาย เป็นประธานกรรมการ(๒)ผู้แทนกรมปศุสัตว์ ผู้แทนสัตวแพทยสภา ผู้แทนสมาคมสัตวบาลแห่งประเทศไทย ผู้แทนคณะกรรมการกลางอิสลามแห่งประเทศไทยผู้แทนสภาหอการค้าแห่งประเทศไทย ผู้แทนสภาอุตสาหกรรมแห่งประเทศไทยผู้แทนสมาคมผู้ผลิตไก่เพื่อส่งออกไทยผู้แทนสมาคมผู้ผลิตและแปรรูปสุกรเพื่อการส่งออก ผู้แทนสมาคมผู้เลี้ยงสุกรแห่งชาติผู้แทนกรมการค้าภายใน ผู้แทนสำนักงานเศรษฐกิจการเกษตร เป็นกรรมการ(๓)เจ้าหน้าที่ของกรมปศุสัตว์ซึ่งอธิบดีกรมปศุสัตว์มอบหมาย เป็นกรรมการและเลขานุการ ให้คณะกรรมการสรรหามีอำนาจหน้าที่ดำเนินการสรรหาบุคคลเพื่อเสนอรัฐมนตรีว่าการกระทรวงเกษตรและสหกรณ์พิจารณาแต่งตั้งเป็นกรรมการผู้ทรงคุณวุฒิ ตามที่กำหนดในประกาศนี้ข้อ๗ การประชุมคณะกรรมการสรรหาต้องมีกรรมการสรรหามาประชุมไม่น้อยกว่ากึ่งหนึ่งของจำนวนกรรมการสรรหาทั้งหมดจึงจะเป็นองค์ประชุม ในการประชุมคณะกรรมการสรรหา ถ้าประธานกรรมการไม่สามารถมาประชุมหรือไม่อาจปฏิบัติหน้าที่ได้ ให้ที่ประชุมเลือกกรรมการสรรหาคนหนึ่งเป็นประธานในที่ประชุมการวินิจฉัยชี้ขาดของที่ประชุมให้ถือเสียงข้างมากกรรมการสรรหาคนหนึ่งให้มีหนึ่งเสียงในการลงคะแนนถ้าคะแนนเสียงเท่ากันให้ประธานในที่ประชุมออกเสียงเพิ่มขึ้นอีกหนึ่งเสียงเป็นเสียงชี้ขาดข้อ๘ ให้กรมปศุสัตว์จัดทำประกาศรับสมัครผู้ที่มีความรู้ความเชี่ยวชาญหรือประสบการณ์ด้านการค้า การลงทุน การตลาด การเลี้ยงสัตว์หรือการประกอบกิจการฆ่าสัตว์ประกาศรับสมัครตามวรรคหนึ่งอย่างน้อยต้องมีรายละเอียดเกี่ยวกับคุณสมบัติ อำนาจหน้าที่ของกรรมการผู้ทรงคุณวุฒิวันและเวลาทำการรับสมัคร และสถานที่รับสมัครข้อ๙ การสมัครและการสรรหากรรมการผู้ทรงคุณวุฒิให้ดำเนินการดังนี้(๑)บุคคลที่มีความรู้ ความเชี่ยวชาญ หรือประสบการณ์ด้านการค้า การลงทุน การตลาด การเลี้ยงสัตว์หรือการประกอบกิจการฆ่าสัตว์ ให้กรอกใบสมัครโดยระบุชื่อ ชื่อสุกล ความรู้ ความเชี่ยวชาญหรือประสบการณ์ และส่งใบสมัครมายังกรมปศุสัตว์ใบสมัครให้เป็นไปตามแบบท้ายประกาศรับสมัครตามข้อ ๘(๒)ให้กรมปศุสัตว์รวบรวมรายชื่อและข้อมูลรายละเอียดตาม (๑)พร้อมตรวจสอบคุณสมบัติของผู้สมัครและจัดทำบัญชีรายชื่อผู้มีคุณสมบัติที่จะเข้ารับการสรรหาเป็นกรรมการผู้ทรงคุณวุฒิโดยแยกบัญชีตามประเภทของแต่ละกลุ่มเสนอต่อคณะกรรมการสรรหา ภายในสิบวันทำการ นับแต่วันสิ้นสุดระยะเวลาที่กำหนดไว้ในประกาศรับสมัครในกรณีผู้สมัครรายใดขาดคุณสมบัติตามข้อ ๕ ให้ถือว่าผู้นั้นไม่มีสิทธิได้รับการสรรหาและให้กรมปศุสัตว์แจ้งให้ผู้สมัครรายนั้นทราบต่อไปข้อ๑๐ เมื่อคณะกรรมการสรรหา ได้รับเรื่องจากกรมปศุสัตว์ ตามข้อ ๙ แล้ว ให้ประชุมเพื่อคัดเลือกบุคคลที่มีคุณสมบัติถูกต้องครบถ้วนและเหมาะสมเป็นกรรมการผู้ทรงคุณวุฒิเพื่อเสนอรัฐมนตรีว่าการกระทรวงเกษตรและสหกรณ์แต่งตั้ง โดยพิจารณาจากประวัติ ความรู้ความสามารถ ความเชี่ยวชาญ หรือประสบการณ์ ให้แล้วเสร็จภายในสิบห้าวันทำการนับแต่วันที่ได้รับการเสนอเรื่องจากกรมปศุสัตว์ข้อ๑๑ เมื่อคณะกรรมการสรรหาได้ดำเนินการสรรหาตามข้อ ๑๐ เสร็จเรียบร้อยแล้วให้กรมปศุสัตว์ดำเนินการ ดังต่อไปนี้(๑)จัดทำบัญชีรายชื่อผู้ที่ได้รับการสรรหา แยกเป็นแต่ละกลุ่มตามข้อ ๔โดยเรียงลำดับคะแนนจากมากไปหาน้อย กลุ่มละไม่เกิน ๑๐ คน(๒)ให้ผู้ได้รับการสรรหาที่อยู่ในลำดับต้นตามกลุ่มและจำนวนที่กำหนดไว้ข้อ ๔เป็นผู้ได้รับการสรรหาเพื่อแต่งตั้งเป็นกรรมการผู้ทรงคุณวุฒิต่อไป(๓)ในกรณีที่ผู้ได้รับการสรรหาไม่ได้รับแต่งตั้งเป็นกรรมการผู้ทรงคุณวุฒิด้วยเหตุใด ๆ ให้เลื่อนผู้ที่ได้รับการสรรหาซึ่งอยู่ในลำดับถัดไปขึ้นมาเป็นผู้อยู่ในลำดับต้นและได้รับการสรรหาเป็นกรรมการผู้ทรงคุณวุฒิแทนข้อ๑๒ ให้กรมปศุสัตว์นำรายชื่อผู้ได้รับการสรรหาเสนอต่อรัฐมนตรีว่าการกระทรวงเกษตรและสหกรณ์เพื่อพิจารณาแต่งตั้งเป็นกรรมการผู้ทรงคุณวุฒิข้อ๑๓ ในกรณีที่กรรมการผู้ทรงคุณวุฒิพ้นจากตำแหน่งก่อนครบวาระให้กรมปศุสัตว์เสนอรายชื่อผู้ได้รับการสรรหาซึ่งอยู่ในลำดับถัดไปในกลุ่มที่จะต้องแต่งตั้งแทนตามบัญชีรายชื่อผู้ได้รับการสรรหาตามข้อ ๑๑เสนอต่อรัฐมนตรีว่าการกระทรวงเกษตรและสหกรณ์เพื่อพิจารณาแต่งตั้งเป็นกรรมการผู้ทรงคุณวุฒิแทนตำแหน่งที่ว่างต่อไปข้อ๑๔ ให้ปลัดกระทรวงเกษตรและสหกรณ์รักษาการตามประกาศนี้ในกรณีที่มีปัญหาในการปฏิบัติตามประกาศนี้ ให้ปลัดกระทรวงเกษตรและสหกรณ์เป็นผู้วินิจฉัยคำวินิจฉัยของปลัดกระทรวงเกษตรและสหกรณ์ให้เป็นที่สุดประกาศ ณ วันที่ ๖กุมภาพันธ์ พ.ศ. ๒๕๖๐พลเอก ฉัตรชัย สาริกัลยะรัฐมนตรีว่าการกระทรวงเกษตรและสหกรณ์ปริยานุช/จัดทำ๑๗ มีนาคม ๒๕๖๐ชวัลพร/ตรวจ๒๐ มีนาคม ๒๕๖๐[๑] ราชกิจจานุเบกษาเล่ม ๑๓๔/ตอนพิเศษ ๗๗ ง/หน้า ๓/๑๓ มีนาคม ๒๕๖๐